Diari Oficial de la Generalitat Valenciana


Sumari del DOGV 6553, del 28-06-2011 (2011/7168)

RESOLUCIÓ de 15 de juny de 2011, del director general de Justícia i Menor, per la qual s'atorguen destinacions als funcionaris del cos de Tramitació Processal i Administrativa de l'administració de Justícia (torn promoció interna), que van superar les proves selectives convocades per Orde JUS/1655/2010, de 31 de maig, a l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6553

Data del DOGV
:   28-06-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/7168


Data del document
:   15-06-2011

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * funcionari

RESOLUCIÓ de 15 de juny de 2011, del director general de Justícia i Menor, per la qual s'atorguen destinacions als funcionaris del cos de Tramitació Processal i Administrativa de l'administració de Justícia (torn promoció interna), que van superar les proves selectives convocades per Orde JUS/1655/2010, de 31 de maig, a l'àmbit de la Comunitat Valenciana.
[2011/7168]
De conformitat amb el que estableixen el articles 28 i 29, del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal funcionari al servei de l'administració de Justícia, he resolt adjudicar destinacions en els òrgans judicials i fiscals que es relacionen a annex I, als funcionaris del cos de Tramitació Processal i Administrativa (torn promoció interna), nomenats funcionaris de carrera del Cos de Tramitació Processal i Administrativa, per Orde de 15 de juny de 2011, tenint en compte el següent:
Primer
Els funcionaris del cos de Tramitació Processal i Administrativa, a qui se'ls atorga destinació en aquesta resolució, hauran de prendre possessió del seu càrrec en horari de 8:30 a 9:30, dins del termini de vint dies naturals, comptadors des de l'endemà de la publicació d'aquesta resolució en el Butlletí Oficial de l'Estat, d'acord amb el que establix l'article 29 de l'esmentat Reial Decret, per a la qual cosa hauran d'assistir als centres que s'indiquen tot seguit, segons la destinació adjudicada:
Direcció General de Justícia i Menor
Servei de Recursos Humans
Carrer Avellanes núm. 14-5a planta, València
Direcció Territorial de Justícia d'Alacant
Rambla Méndez Núñez núm. 41 (Torre Generalitat). Alacant
Direcció Territorial de Justícia de Castelló
Carrer Major núm. 76, Castelló
Segon
Els funcionaris destinats en virtut d'aquesta orde, i que opten per continuar en actiu en el cos d'Auxili Judicial, no caldrà que es desplacen a prendre possessió al lloc de treball adjudicat, bastarà amb que dins del termini de presa de possessió, assenyalat en l'apartat primer, comuniquen, a la Direcció General de Justícia i Menor, per mitjà d'un escrit cursat per qualsevol dels mitjans que preveu l'article 38 de la Llei 30/92 de 26 de novembre, la dita opció, a l'efecte de declaració d'excedència voluntària prevista en l'article 506 d), de la Llei Orgànica 6/1985, de l'1 de juliol, del Poder Judicial. Una còpia de la resolució per la qual se'l declara en situació d'excedència voluntària serà remesa al Registre Central de Personal de la Subdirecció General de Mitjans Personals de l'administració de Justícia.
Tercer
En el cas que els funcionaris optaren per ingressar en el cos de Tramitació Processal i Administrativa i volgueren evitar un buit en la continuïtat dels seus serveis en l'administració de Justícia, donada la necessitat de comptar amb el temps indispensable per a efectuar la presa de possessió, podran sol·licitar de la Direcció General de Justícia i Menor -si la seua destinació com a funcionari d'auxili radica en aquest àmbit- un permís retribuït d'un dia si no hi hi ha canvi de localitat, o de dos e n cas contrari, llevat d'aquells que hagen de desplaçar-se a Canàries, Balears, Ceuta o Melilla, i en aqueix cas el permís podrà ser de fins a tres dies, per a possessionar-se del seu nou càrrec.
En el cas que el funcionari procedisca de l'àmbit de competència d'una altra gerència territorial o de comunitats autònomes que hagen rebut el traspàs de mitjans personals, haurà de remetre's la dita documentació a aquests òrgans, perquè procedisquen a concedir-li d'ofici la situació d'excedència voluntària en el cos d'Auxili Judicial i el cessament automàtic amb la mateixa data en què es produïsca la presa de possessió en el cos de Tramitació, per tal d'evitar la interrupció en la percepció dels seus havers.
Quart
Els funcionaris que opten per romandre en el nou lloc del cos de Tramitació, tindran dret a partir de la presa de possessió al permís retribuït que estableix la disposició addicional cinquena del Reial Decret 364/1995 de 10 de març, permís de què es deduiran els dies previstos en l'apartat tercer d'aquesta resolució.
Cinqué
Els funcionaris interins que actualment ocupen places, que han hagen estat adjudicades als aspirants aprovats, cessaran el dia 28 de juny de 2011, llevat dels suposats excepcionals, que seran comunicats per la Direcció General de Justícia i Menor.
Sisé
Els funcionaris del cos de Tramitació Processal i Administrativa, a qui s'atorga destí en virtut d'aquesta resolució, no obstant haver estat destinats, amb caràcter forçós, per l'orde de qualificació segons les seues preferències, no podran participar en concurs de trasllats fins que transcórreguen dos anys des de la data d'aquesta orde. Per al còmput dels dos anys caldrà ajustar-se al que estableix el paràgraf segon de l'article 529.3, de la Llei Orgànica 6/1985, de l'1 de juliol, del Poder Judicial.
Seté
Les places oferides als aspirants, mitjançant una Resolució de 13 de maig de 2011, no adjudicades als aspirants de nou ingrés en el Cos de Tramitació Processal i Administrativa, torn de promoció interna, mantenen la seua condició de desertes i reservades per als aspirants a ingrés en el Cos de Tramitació Processal i Administrativa del torn lliure.
Vuité
Important: per tal de poder anunciar, amb urgència, les places per als aspirants al cos de Tramitació Processal i Administrativa, torn lliure, aquells funcionaris que han obtingut destinació a través de la present Resolució, i que tinguen la intenció de sol·licitar l'excedència voluntària en el cos de destinació, hauran d'enviar urgentment -l'endemà de la publicació d'aquesta resolució, a través del fax 194234123, a l'atenció del Negociat d'Oposicions i Concursos, o escanejat i al correu electrònic rhumanos\_zxbijgzf@nwd.ij- l'expressió del seu desig de romandre en el cos d'origen, segons el model que està penjat en la pàgina web de la Direcció General de Justícia i Menor, www.gva.es, com a annex II. En cas de no poder enviar-ho el dit dia, es remetrà a la major urgència possible.
Contra la present resolució, les persones interessades podran interposar recurs potestatiu de reposició davant de la Direcció General de Justícia i Menor en el termini d'un mes, o contenciós-administratiu davant dels jutjats contenciosos administratius de València, en el termini de dos mesos, comptadors a partir de l'endemà de la seua publicació en el Boletín Oficial del Estado.
València, 15 de juny de 2011.- El director general de Justícia i Menor: Antonio Gastaldi Mateo.